BOJ มีมติคงอัตราดอกเบี้ยไว้ที่ระดับ -0.1% ในการประชุมวันนี้
BOJ มีมติคงอัตราดอกเบี้ยไว้ที่ระดับ -0.1% ในการประชุมวันนี้ เหตุเศรษฐกิจอยู่ในทิศทางฟื้นตัวระดับปานกลาง
20 ธ.ค. 2559

ผู้สื่อข่าวรายงานว่า ธนาคารกลางญี่ปุ่น (BOJ) มีมติคงนโยบายการเงินไว้ที่ระดับปัจจุบันในการประชุมวันนี้ โดยระบุว่า เศรษฐกิจญี่ปุ่นยังคงอยู่ในทิศทางของการฟื้นตัวระดับปานกลาง
ทั้งนี้ ที่ประชุม BOJ มีมติคงอัตราดอกเบี้ยไว้ที่ระดับ -0.1% โดยการตัดสินใจคงนโยบายการเงินในการประชุมวันนี้ มีขึ้นในช่วงเวลาที่การส่งออก ซึ่งเป็นแรงขับเคลื่อนหลักทางเศรษฐกิจของญี่ปุ่น เริ่มส่งสัญญาณการขยายตัว โดยได้แรงหนุนจากการอ่อนค่าของเงินเยนและการฟื้นตัวของเศรษฐกิจสหรัฐ